Көкшетаудың 195 жылдық мерейтойына білім ошағы тарту етілді
DATE: 12:14, 13 Шілде 2019 | GMT +5
TITLE: Көкшетаудың 195 жылдық мерейтойына білім ошағы тарту етілді
URL: https://kaz.inform.kz/news/kokshetaudyn-195-zhyldyk-mereytoyyna-bilim-oshagy-tartu-etildi_a3547412/
META: DATE: 12:14, 13 Шілде 2019 | GMT +5
TOTAL WORDS: 178
AUTHOR(S):
TEXT: Жаңадан салынған №20-шы «Zerek»​балабақшасының пайдалануға берілуіне байланысты ұйымдастырылған ашық есік күніне аймақ басшысы Ермек Маржықпаев​ пен қала тұрғындары қатысты. Жиналғандар алдында құттықтау сөз сөйлеген Ермек Маржықпаев бұл жақсылықтың «Балапан» мемлекеттік бағдарламалар шарапатының арқасында екендігін айта келе, алдағы оқу жылы осында баратын бүлдіршіндер мен олардың атааналарын қуаныштарымен құттықтады. Жиналған қауым ішке еніп, бүлдіршіндердің жатқа оқыған өлеңдері мен әсем әндеріне құлақ түрді. Өз кезегінде атааналар да облыс басшылығының атына осынау қамқорлықтары үшін шексіз ризашылық сезімін білдірді. Балабақша меңгерушісі Бану Нүпілованың айтуынша, ​ 280 орынға шақталған мектепке дейінгі білім беру мекемесінде 12 топ қарастырылған. Мұнда бүлдіршіндердің интеллектуалдық дамуына барлық жағдай жасалған. Балабақша ақпараттық-коммуникациялық технологиясы, ​денсаулықтық қорғау және сауықтыру технологиясы, ​ үштілді, балалардың ғылыми-экспериментальды жұмысы, ​ қосымша білім сияқты бес бағытта жұмыс істейді. Заманауи кабинеттер, көркем әдістемелер, төсек-орындар мен асхана. Бұлардың барлығы балалардың жан-жақты қалыптасулары үшін арнайы есептелген. «Бүгінгі күні елімізде балалардың сапалы тәлім-тәрбие алуы үшін барлық жағдай жасалуда. Осы бағытта еліміздің әр өңірінде балбақшалар мен мектептер көптеп салынуда. Әсем қаламыз Көкшетаудың 195 жылдық мерейтойын мерекелеу шеңберінде бүгінгі есігін айқара ашып отырған балабақша соның бір айғағы іспеттес», дейді балабақша меңгерушісі Бану Нүпілова
